આ બાબતે અન્ય એક રહેવાસીએ મિડ-ડે LOCALને જણાવ્યું હતું કે ‘બ્રિજ પર લગાડેલું સૂચના આપતું બોર્ડ એ માત્ર નામપૂરતું રહી ગયું છે, કેમ કે એની ઉપર જે-તે પોસ્ટરો લગાડીને શું લખેલું છે એ વંચાતું જ નથી. એ ઉપરાંત આ પહેલાં પણ ફેરિયાઓને મનાઈ કરતું બોર્ડ લગાડેલું હોવા છતાં એની પાસે જ બેસીને ફેરિયાઓ જે-તે ચીજવસ્તુનું વેચાણ કરતા હતા. જો પ્રશાસન ફેરિયાઓને જ સપોર્ટ કરતું હોય તો શા માટે ખોટા દેખાડા કરવા બોર્ડ લગાડે છે. અહીં કાયમી ઉકેલ આવે એ માટે આજ સુધી ફેરિયાઓ વિરુદ્ધ પ્રશાસને કોઈ જ કાર્યવાહી કરી ન હોવાથી તેમની સંખ્યા વધતી ગઈ અને લોકોની સમસ્યા પણ બેવડાતી ગઈ.’